Elektroepiliacija yra vienintelis permanentinis (visam gyvenimui) plaukų šalinimo būdas pasaulyje pripažintas tokių kompetentingų instuticijų kaip U.S. Food and Drug Administration (FDA), American Medical Association, British Medical Association ir visos medikų bendruomenės visame pasaulyje jau beveik 150 metų. Plaukai pašalinami visam gyvenimui todėl, kad visi 3 elektroepiliacijos metodai veikia tiesiogiai plauko spenelį (papilla) ir augimo ląstelių zoną (bulge), kurios ir yra atsakingos už plauko formavimąsi, vystymąsi ir augimą. Patyrusios elektrologės specialaus zondo pagalba paveikia būtent šias vietas, taip užkirsdamos kelią kraujo patekimui į folikulą. Dėl to negaudama maistinių medžiagų ir deguonies plauko šaknis nebesivysto, o mūsų klientai netenka dar vieno nepageidaujamo plauko visam gyvenimui.